40-166 069 Lebaka feela le etsang hore re boloke Sontaha se qadilweng ke bontata rona ba Bibeleng, Bahalaledi Paulose, Johanne, Matthee, Mareka, Luka, kaofela; ba kena ntlo le ntlo; ba nkile selallo sa bona sa pele letsatsing la pele ba kopana mmoho; mme le ile la bitswa, e seng sabbatha, empa letsatsi la Morena. Johanne o itse Sehlekehlekeng sa Patmos, ho ne ho se ho nale mokete wa sabbatha ka hara kereke, "Ke ne ke le moyeng ka tsatsi la Morena." Ho jwalo. O ya bona? Mme ha a bona seo... Mme--mme, jwale, letsatsi la Morena--ke ha Morena a ne A tsoha hape. Jwale, o ilo thola borahistori, Josefase, Actibus [Ntho e senang boemo--Mongodi.], bongata ba bao. Kapa Actibus, oho, ha ke kgone... Mongodi e mong wa botjhabela, mme o tla fumana morao moo. Borahistori ba kereke ho ya ka, Foxe's "Book of Martyrs," bongata ba bona, mme o tla fumana hore baya fapana... Ke sehlopha feela sa Bajuda. Ba bang ba bona ba bitswang madimo; e ne ele Bakreste. Bare, "Ho ne ho nale monna ya ileng a bolawa ke Pontius Pilate, mme barutuwa batla utswa setopo sa hae. Mme ba ya sepata, mme Sontaha ka seng ba ne ba ya ja karolo ya sona." Ba ne ba ja selallo. O ya bona? Ba ile ba etsa seo... Baile ba nka setopo sa hae. O ya bona? Bane ba ere ba ja mmele wa Morena, selallo. Mme ba ne ba sa tsebe hore ke eng, me a re ene ele madimo. A re, "Ba ne ba ya ja seo ka tsatsi la pele la beke; ba ne ba kopana mmoho ba ja nama ya hae."